ወጥነት ያለው የማረም እና የማነጽ መተዳደሪያ ደንብ መዘጋጀቱን ኮሚሽኑ አስታወቀ፡፡
ባሕር ዳር፡ የካቲት 12/2012 ዓ.ም (አብመድ) በማረሚያ ቤቶች የሰብዓዊ መብት ጥሰቶችን ለማስቀረት የሚያግዝ የልምድ መለዋወጫ ምክክር በባሕር ዳር እየተካሄደ ነው፡፡የፌዴራል ማረሚያ ቤቶች ኮሚሽን ኮሚሽነር ጀነራል ጀማል አባሶ እንደገለጹት ከአሁን በፊት በሀገሪቱ በሚገኙ ማረሚያ ቤቶች የሰብዓዊ ጥሰቶች፣ ኢ-ህገመንግስታዊ አሠራሮች እና የመልካም አስተዳደር ችግሮች ሲፈጸሙ ቆይተዋል፡፡ ችግሩን ለመፍታት ታራሚዎች፣ የፖሊስ አባላት እና ሌሎች የሚመለከታቸው አካላት የተካተቱበት ጥናት ተደርጎ የለውጥ ሥራ መጀመሩን ኮሚሽነር ጀነራል ጀማል ገልጸዋል፡፡